Forestil dig et stort julebord med sild, lun leverpostej og selvfølgelig en lille skarp i form af Aalborg Akvaviten. Sådan ser de fleste danskeres julefrokoster stadig ud. - Danskerne er meget traditionelle, når de holder julefrokost. Men det er alligevel noget overvældende, at Aalborg Akvavit er den mest sælgende spiritus herhjemme, når man tænker på det i forvejen store forbrug af øl og vin op til jul, siger direktør i bevco.dk Michael Svejstrup Olesen. Snapsens førsteplads på listen over danskernes mest købte alkoholiserede drikke gør, at øllen er fortrængt til de sekundære pladser. Her indtager humlen så både 2. og 3. pladsen som henholdsvis pilsner og fadøl.

Opsummering:
Aalborg Akvavit topper listen over de mest solgte alkoholiserede drikke de seneste to måneder.